[bookmark: LGS_Internal_ID]מספר פנימי: 2197062
[bookmark: LGS_Knesset_Num]הכנסת העשרים וחמש

[bookmark: LGS_Initiators_List][bookmark: LGS_PM_Names][bookmark: LGS_Join_List][bookmark: LGS_PM_NamesJoin]יוזמים:      חברי הכנסת	עאידה תומא סלימאן
 				יוסף עטאונה
 				עופר כסיף
 				איימן עודה
 				אחמד טיבי 	 
______________________________________________				           
[bookmark: Private_Number]פ/375/25
[bookmark: LGS_Subject][bookmark: _GoBack]הצעת חוק למניעת הטרדה מינית (תיקון – הרחבת התחולה לגבי מוסד ציבורי הנותן שירות חיוני), התשפ"ג–2022

	תיקון סעיף 7
	1.
	בחוק למניעת הטרדה מינית, התשנ"ח–1998[footnoteRef:2], בסעיף 7 – [2:  ס"ח התשנ"ח, עמ' 166.] 


	
	
	(1) 	בסעיף קטן (ו), אחרי ההגדרה "יחסי עבודה" יבוא:

	
	
	
	""מוסד ציבורי" – כהגדרתו בסעיף 9 לפקודת מס הכנסה[footnoteRef:3];"; [3:  דיני מדינת ישראל, נוסח חדש 6, עמ' 120.] 


	
	
	(2)      אחרי סעיף קטן (ז) יבוא:

	
	
	
	"(ח)	הוראות סעיף זה יחולו, בשינויים המחויבים לפי העניין, גם על מוסד ציבורי הנותן שירות חיוני, ולעניין זה יראו את המוסד – כמעסיק, את נותן השירות – כעובד או כממונה מטעם המעסיק ואת מקבל השירות – כעובד; 

	
	
	לעניין סעיף קטן זה – 

	
	
	"עובד" – "עובד ציבור" כאמור בסעיף 3(א)(6)(ח)";

	
	
	"שירות חיוני" – שירות הניתן על ידי המדינה או מי מטעמה ומספק צורך מחייה בסיסי של האדם, ולא קיימת אפשרות לקבל את השירות או שירות חלופי זהה מצד גורם אחר.".




דברי הסבר
בשנים האחרונות אנו עדים לעלייה במספר התלונות שמוגשות על הטרדות מיניות שחוו מקבלי שירותים חיוניים מעובדי מוסדות ציבוריים, לרבות מטופלים ומטופלות אשר הוטרדו על ידי מטפלים ורופאים בבתי חולים או במוסדות בריאות, נשים אשר נתנו עדות על ניצול מיני והטרדות על ידי עובדי חברות משכנות ועוד.
חוק למניעת הטרדה מינית, התשנ"ח–1998, מתייחס בצורה מפורטת למחויבות של מוסדות ציבוריים ומקומות עבודה למנוע הטרדה בתחומם ומפרט את החובות שלהם בעניין זה. עם זאת ההתייחסות היא בעיקר להטרדות בין עובדי המוסד ולא להטרדות כאמור של עובדים כלפי מקבלי שירותים.
לפיכך, מוצע להוסיף לחוק התייחסות למקרים של הטרדות אשר מבוצעות על ידי נותני שירות במוסדות הציבוריים ושמופנות נגד מקבלי השירות. התיקון המוצע בא לענות על סוגיה זו ולהסדיר את חובת המוסדות כלפי מקבלי השירות, במיוחד כאשר היחס בינם לבין נותני השירות הוא יחס שאינו ברור ובעיקר כאשר מדובר במוסד שנותן שירות חיוני ולציבור אין אפשרויות נוספות לקבלת אותו שירות. 
הצעת חוק זהה הונחה על שולחן הכנסת העשרים וארבע על ידי חברת הכנסת עאידה תומא סלימאן וקבוצת חברי הכנסת (פ/1116/24).
הצעת החוק זהה לפ/1116/24 ולפיכך לא נבדקה מחדש על ידי הלשכה המשפטית של הכנסת. 

